52 
Fauna’en her er kun lidet iøjnefaldende. Nærmest Kysten, hvor 
Vandet er lavest, og der er tørt ved almindeligt Lavvande, er 
Corophium talrig; længere ude, hvor der sjældnere er helt tørt, 
er Pygospio elegans afgjort dominerende. Særdeles talrig er også 
Nereis diversicolor; den danner over Mundingen af Røret en lille For¬ 
højning, ca. 1 cm høj — vistnok ikke bestående af Excrementer. Disse 
små Forhøjninger gør det muligt at danne sig et Skøn over Mæng¬ 
den af Nereis — jeg har fundet dem i et Antal af ca. 100—200 
pr. □ M. Ormen sidder i Røret snart med Forenden, snart med 
Bagenden opad; den kan åbenbart vende sig i Røret. Ikke sjæl¬ 
den ser man den svømme frit omkring. — Arenicola er på Steder 
nogenlunde talrig, men jeg har intet Sted fundet den i større An¬ 
tal, så man kunde tale om en Arenicola-V ade. Overordentlig talrig 
er derimod Hydrobia ulvæ. Den ses vel ikke umiddelbart, idet 
den ligger nedgravet i det løse Sand ovenpå Algelaget; men skra¬ 
ber man det løse Sand bort, finder man den liggende der i Mængde. 
Hvor Vandet er gået bort, ses den ofte kravlende i Overfladen, 
hvor den danner fine, uregelmæssige Spor. (Også Nereis danner 
ofte sådanne Spor i Sandet.) Man kan finde Hydrobia opskyllet 
ved Bredden i Småbugterne, ofte i hele store Bunker. De graver 
sig da ned i Sandet, så det bliver helt gennemrodet — det ser 
ud næsten som, hvor Scatella æstuans har rodet Sandet op. Der 
er et Hul op til Overfladen ovenover hver nedgravet Hydrobia; 
dette er dog næppe dannet med Forsæt af Dyret, men er en simpel 
Følge af Materialets Consistens (det samme gælder sikkert, hvor 
Hydrobia lever på Slikbund og dér graver sig ned i Dyndet, når 
det ligger tørt ved Lavvande). Andre Mollusker har jeg ikke 
set her. 
Foruden de nævnte Former, som udgør den væsenlige Del af 
den makroskopiske Fauna, forekommer også Bathyporeia ret talrigt. 
Men den i Sandets Overflade levende mikroskopiske Fauna viser 
sig at være ganske anderledes rig. Navnlig Nematoder findes her 
i umådeligt Antal, mange forskellige Arter, såvidt det kunde ses 
ved en ganske foreløbig Undersøgelse. Endvidere er her Oligo- 
chæter, Rhabdocøle Planarier, Chironomide-Larver, Ostracoder, 
Copepoder (mest Harpacticider), men fremfor alt Infusorier i uhyre 
Antal. Denne rige mikroskopiske Fauna vilde i høj Grad fortjene 
en nøjere Undersøgelse, hvad jeg ikke har kunnet indlade mig på. 
